ఎవరి రాజధాని అమరావతి: ఐవైఆర్ కృష్ణారావు - The GreatAP Telugu
Home రాజకీయాలు ఎవరి రాజధాని అమరావతి: ఐవైఆర్ కృష్ణారావు
నవ్యాంధ్రప్రదేశ్ రాజధానిగా అమరావతి ప్రాంతాన్ని ఎంపిక చేయడంపై గతంలో గళం విప్పిన మాజీ ఛీప్ సెక్రటరీ ఐవైఆర్ కృష్ణారావు అదే అంశంపై మరో అనూహ్య నిర్ణయం తీసుకున్నారు. ఏకంగా తన మనోభావాలతో వివిధ రాజధానుల అనుభవంతో ఓ పుస్తకం ప్రచురించాలని ఆయన డిసైడయ్యారు.
దేశంలో కొత్త రాష్ట్రాలు ఏర్పడిన సందర్భాల్లో ఛండీగఢ్, భువనేశ్వర్‌, రాయ్‌పూర్‌, రాంచీ లాంటి రాజధానులను ఏ ప్రాతిపదికన కట్టారు, అసలు ప్రపంచ వ్యాప్తంగా రాజధానుల నిర్మాణాల అనుభవాలేంటి? తదితర అంశాలను కూలంకుశంగా పరిశీలించి ఒక పుస్తకం రాశానని ఐవైఆర్‌ చెప్పారు. 'ఎవరి రాజధాని అమరావతి' టైటిల్‌తో రానున్న పుస్తకాన్ని ఏప్రిల్‌5న పవన్‌ కల్యాణ్‌ విజయవాడలో ఆవిష్కరించనున్నారని తెలిపారు. ఆదివారం విజయవాడలో ఆయన విలేకరులతో మాట్లాడారు.
సీఎస్‌గా పనిచేసినప్పుడు కూడా రాజధాని ఏర్పాటుపై నాకు స్పష్టమైన అభిప్రాయాలున్నాయి. నవ్యాంధ్ర రాజధాని విషయంలో శివరామకృష్ణన్‌ కమిటీ సిఫార్సులు, అమరావతి కోసం వేల ఎకరాల ల్యాండ్‌ పూలింగ్‌, స్విస్‌ చాలెంజ్ విధానం‌ తదితర అంశాలన్నింటినీ నా పుస్తకంలో ప్రస్తావించాను. ప్రపంచంలో, భారత్‌లో జరిగిన రాజధానుల నిర్మాణాలను పోల్చుతూ అకడమిక్‌ పద్ధతిలో చర్చచేశాను. ఈ పుస్తకాన్ని వడ్డే శోభనాద్రీశ్వరరావు గారికి అంకితం చేస్తున్నాను. ఇందుకు ఆయన కూడా అంగీకారం తెలిపారు. ఏప్రిల్‌ 5న విజయవాడలోని మాకినేని బసవపున్నయ్య భవన్‌లో జరిగే కార్యక్రమానికి అందరూ ఆహ్వానితులే'' అని ఐవైఆర్‌ చెప్పారు.
evari rajadhani amaravati: ivir krishnarao - The GreatAP Telugu
Home rajakeeyaalu evari rajadhani amaravati: ivir krishnarao
navyandhrapradesh rajadhaniga amaravati praantaanni empika cheyadampai gatamlo galam vippina maji cheep secretery ivir krishnarao adhe amsampai maro anuhya nirnayam teesukunnaru. ekamgaa tana manobhaavaalato vividha raajadhaanula anubhavamtho oo pustakam prachurinchaalani aayana disaidayyaru.
desamlo kotta rashtralu erpadina sandarbhaallo chhandigad, bhuvaneshwarkam, roypure, raanchii lanti raajadhaanulanu e praatipadikana kattaru, asalu prapancha vyaaptamgaa raajadhaanula nirmaanaala anubhavalenti? taditara amsaalanu koolankusamgaa pariseelinchi oka pustakam raasaanani ivire cheppaaru. 'evari rajadhani amaravati' titeletho raanunna pustakaanni eprille5na pavan kalyan vijayavaadalo aavishkarinchanunnaarani telipaaru. aadivaaram vijayavaadalo aayana vilekarulatho matladaru.
csmga panichesinappudu kuudaa rajadhani erpatupai naaku spashtamaina abhipraayaalunnaayi. navyandhra rajadhani vishayamlo sivaramakrishnanni commity sifaarsulu, amaravati kosam vela ekaraala lande poolinge, swisse challenj vidhaanam taditara amsaalannintinii naa pustakamlo prastaavinchaanu. prapanchamlo, bhaarathmlo jarigina raajadhaanula nirmaanaalanu polchutuu akadamike paddhatilo charchachesaanu. ee pustakaanni vadde sobhanaadreeswararaavu gaariki ankitam chestunnanu. induku aayana kuudaa angeekaaram telipaaru. eprille 5na vijayavaadaloni makineni basavapunnayya bhavanlo jarige kaaryakramaaniki andaruu aahvaanitule'' ani ivire cheppaaru.